**VILNIAUS LOPŠELIS-DARŽELIS „LIEPSNELĖ”**

**Projektas**

**„Lauko darželis”**

Parengė:

 Svetlana Pilinkovskaja

 Irina Sudibor

 Laima Zabukaitė

 Katsiaryna Varanishcha

 Yliya Lapina

Vilnius

 2020 m.

1. **MINI PROJEKTO BENDROSIOS NUOSTATOS**
2. Numatoma bendra ugdomoji pažintinė veikla visų lopšelio-darželio grupių mini projekto įgyvendinimo metu nuo 2020-05-18 iki 2020-10-01.
3. Visos ugdomosios veiklos perkeliamos į lauko aplinką, siekiant kuo daugiau laiko praleisti lauke remiantis Švietimo, mokslo ir sporto ministerijos bei Vilniaus miesto savivaldybės rekomendacijomis.
4. **TIKSLAI IR UŽDAVINIAI**
5. Tikslas: Siekti ugdomąjį procesą įgyvendinti lauko aplinkoje, sudaryti sąlygas vaikams eksperimentuoti, tyrinėti, atrasti, palaikyti jų idėjas bei sumanymus.

2.Uždaviniai:

* 1. Sudaryti sąlygas vaikų eksperimentams, tyrinėjimams lauko aplinkoje.
	2. Veikti su gamtinėmis medžiagomis, kelti hipotezes, daryti išvadas.
	3. Puoselėti vaikų kūrybines galias.
1. **DALYVIAI**
2. Lopšelio-darželio bendruomenė.
3. **PRIEMONĖS**

Gamtinės medžiagos: pagaliukai, smėlis, vanduo, akmenukai, kamšteliai, šienas, kankorėžiai, kaštonai, gilės, įvairios kruopos, dažai, teptukai, kempinės, stalai, užuolaidos, tapetai, vatmanai ir t.t.

1. **LAUKIAMI REZULTATAI**

Visa lauko erdvė suskirstyta zonomis, skirtingų veiklų erdvėmis. Yra įrengti namukai, iš medinių padėklų padarytos virtuvėlės, kuriuose apstu tikrų indų. Kabinamos užuolaidos, gali atstoti sceną. Gali būti įrengta daržininkų zona, kurioje auga pačių pasodintos daržovės. Įrengtos kūrybinės dirbtuvės veiklai su vandeniu, smėliu ir kita gamtine medžiaga. Vaikai turi galimybę tyrinėti, laisvai kurti, atrasti įvairias priemones savo kūrybai (spalvinti akmenukus, piešti ant rastų, puošti savo namukus, virtuvėles). Medžiai bus apvynioti tapetais ant kurių galima bus piešti, darželio fasadai bus puošiami vaikų piešiniais, molbertai, dideli vatmano lapai ir kt. priemonės padės laisvai kurti.

|  |  |  |
| --- | --- | --- |
| **Veikla su vaikais** | **Įgyvendinimo rodikliai** | **Atsakingi** |
| Įrengti „Basų kojų taką”. Kasdieną vaikščioti basų kojų taku, aptarti gamtines medžiagas, jų savybes. | Parinkti įvairias gamtines medžiagas „Basų kojų takui”. | „Projektų” grupė, įstaigos grupės. |
| Įrengti eksperimentų zoną, kur vaikai galės tyrinėti, bandyti, atrasti. | Parūpinti priemones: svarstykles, permatomus dubenėlius, įvairias gamtines medžiagas ir t.t. | „Projektų” grupė, įstaigos grupės.  |
| Įrengti teatro zoną. | Pakabinti užuolaidas, padaryti sceną. | „Projektų” grupė, įstaigos grupės. |
| Naudoti edukacines priemones kasdienėje veikloje. | Pagaminti įvairias edukacines priemones: „Mobilus kelias”, „Spalvota mozaika”, „Stebuklingi vamzdeliai” ir t.t. | „Projektų” grupė, įstaigos grupės. |
| Piešti, eksperimentuoti su dažais, kreidelėmis.  | Tarp medžių, stulpelių patiesti maistinę plėvelę, medžius apvynioti tapetais, piešti ant medinių palėčių kreidelėmis.  | „Projektų” grupė, įstaigos grupės, kūrybinė grupė. |
| Vartyti knygutes, relaksuoti, medituoti.Atsigaivinti baseinuose. | Įrengti relakso zoną, parūpinti vaikučiams pavėsį, pledus ant kurių galima gulėti.Pripilti baseinus. | „Projektų” grupė, įstaigos grupės. |

1. **PRIEMONIŲ PLANAS**
2. **MINI PROJEKTO VEIKLOS APIBENDRINIMAS**

Visą laiką leidome lauke, vaikai daug eksperimentavo, tyrinėjo, bandė, atrado, darė išvadas, rinko vabalus, tyrinėjo juos po didinamuoju stiklu, spalvino akmenukus, piešė ant tapetų, virė košes iš smėlio, įvairių kruopų, stebėjo kaip kruopos išbrinksta vandenyje. Vaikai statė savo akvaparkus: iškasę duobę pylė ten vandenį, vanduo visą laiką įsigerdavo į smėlį ir tada vaikai pasiūlė į duobę įdėti celofaną. Labai patiko eksperimentai su vandeniu: „Skesta-neskesta”, „Daug-mažai” ir t.t. Vaikai labai daug piešė ant tapetų, plėvelės, lipdė su plastilinu, tikrino ar jis skęsta.

Pavyko įrengti „Basų kojų” taką, vaikai noriai kasdien vaikščiojo per jį. Karštomis dienomis ilsėjosi relakso zonose, gulinėjo ant pledukų, vartė knygutes, gaivinosi baseinuose.